62017TJ0540_INF
Üldkohtu (kuues koda) 6. juuni 2019. aasta otsus –EIP vs. Süüria
(kohtuasi T‑540/17)
Vahekohtuklausel – Laenuleping „Electricity Distribution Project“ nr 20948 – Lepingu mittetäitmine – Makstud summade hüvitamine – Viivitusintress – Tagaseljamenetlus
1.
Kohtumenetlus – Pöördumine Üldkohtusse vahekohtuklausli alusel – Euroopa Investeerimispanga ja Süüria vahel sõlmitud laenuleping – ELTL artiklites 256 ja 272 kindlaks määratud Üldkohtu pädevus ja vahekohtuklausel
(ELTL artikli 256 lõige 1 ja artikkel 272)
(vt punktid 16 ja 17)
2.
Kohtumenetlus – Pöördumine Üldkohtusse vahekohtuklausli alusel – Euroopa Investeerimispanga ja Süüria vahel sõlmitud laenuleping – Lepinguliste kohustuste rikkumine Süüria poolt – Panga õiguste üleminek liidule – Liidu nimel panga poolt esitatud hagi – Vastuvõetavus – Panga enda nimel esitatud hagi – Vastuvõetamatus – Põhjendatud huvi puudumine
(ELTL artikli 256 lõige 1 ja artikkel 272)
(vt punktid 21–30)
3.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Hagiavaldus, millega soovitakse laenulepingu alusel välja mõista laenumaksed, mille tähtaeg on saabumas ja mis on pärast hagiavalduse esitamise kuupäeva jäänud tasumata – Hüpoteetilised asjaolud, mis ei ole veel aset leidnud – Vastuvõetamatus
(Üldkohtu kodukord, artikli 76 punkt d)
(vt punktid 32–36)
Ese
ELTL artikli 272 alusel esitatud nõue kohustada Süüria Araabia Vabariiki tasuma laenulepingu „Electricity Distribution Project“ nr 20948 alusel tasumisele kuuluvad summad koos viivitusintressiga.
Resolutsioon
1.
Süüria Araabia Vabariik on kohustatud tasuma Euroopa Liidule, keda esindab Euroopa Investeerimispank (EIP), 52657141,77 eurot.
2.
Nimetatud summale kohaldatakse põhisumma ja lepingust tuleneva intressi osas viivitusintressi, mis arvutatakse vastavalt EIP ja Süüria Araabia Vabariigi vahel 5. veebruaril 2001 sõlmitud ning 3. oktoobri 2003. aasta, 28. veebruari 2006. aasta, 9. mai ja 8. oktoobri 2007. aasta kirjadega muudetud laenulepingu „Electricity Distribution Project“ nr 20948 artikli 3 lõikes 2 ette nähtud meetodi kohaselt, alates 9. augustist 2017 kuni võla tasumiseni.
3.
Jätta hagi ülejäänud osas rahuldamata.
4.
Mõista kohtukulud välja Süüria Araabia Vabariigilt.